Likumprojekts

**Grozījumi Oficiālās elektroniskās adreses likumā**

Izdarīt Oficiālās elektroniskās adreses likumā (Latvijas Vēstnesis, 2016, 125. nr.) šādus grozījumus:

1. Papildināt 4. panta otro daļu ar 3. punktu šādā redakcijā:

"3) valsts iestādēm un privātpersonām, ja elektroniskajā saziņā normatīvie akti privātpersonai neuzliek pienākumu sevi identificēt, bet valsts iestāde, ievērojot labas pārvaldības principu, elektronisko saziņu veic."

2. Izteikt 6. panta 1. punktu šādā redakcijā:

"1) valsts iestādei – no Uzņēmumu reģistra piešķirtā reģistrācijas numura, zvērinātam tiesu izpildītājam – no nodokļu maksātāja reģistrācijas numura; maksātnespējas procesa administratoram – no Maksātnespējas administrācijas piešķirtā amata apliecības numura;".

3. Izslēgt 8. panta trešo daļu.

4. 11. pantā:

aizstāt pirmās daļas 2. punkta "c" apakšpunktā vārdus "sertifikāta anulēšanas" ar vārdiem "atbrīvošanas vai atcelšanas no amata";

izslēgt pirmās daļas 4. punktu;

izslēgt ceturtajā daļā vārdus "kā arī dzēš attiecīgo informāciju no oficiālo elektronisko adrešu kataloga".

5. Izteikt 12. panta pirmo daļu šādā redakcijā:

"(1) Ja ir aktivizēts oficiālās elektroniskās adreses konts, valsts iestāde un privātpersona elektroniskajā saziņā un elektronisko dokumentu nosūtīšanā izmanto oficiālo elektronisko adresi, norādot savu oficiālo elektronisko adresi sūtījumā. Dokuments, kas paziņots uz oficiālās elektroniskās adreses kontu, uzskatāms par paziņotu otrajā darba dienā pēc tā nosūtīšanas."

Likums stājas spēkā 2018. gada 1. martā.

Tieslietu ministrs Dzintars Rasnačs

Iesniedzējs:

Tieslietu ministrijas valsts sekretārs Raivis Kronbergs